เปิดแลก2เหรียญสุดท้ายในรัชกาลที่9
กรมธนารักษ์เปิดจ่ายแลกเหรียญกษาปณ์ที่ระลึก 100 ปี การสหกรณ์ไทย และเหรียญกษาปณ์ที่ระลึก การเข้าร่วมประชาคมเศรษฐกิจอาเซียน  เริ่ม 1 มี.ค. นี้
23 ก.พ. 2560

กรมธนารักษ์เปิดจ่ายแลกเหรียญกษาปณ์ที่ระลึก 100 ปี การสหกรณ์ไทย และเหรียญกษาปณ์ที่ระลึก การเข้าร่วมประชาคมเศรษฐกิจอาเซียน  เริ่ม 1 มี.ค. นี้
นายจักรกฤศฏิ์ พาราพันธกุล อธิบดีกรมธนารักษ์ กล่าวว่า เหรียญกษาปณ์ที่ระลึก 2 โอกาสสุดท้าย ในรัชสมัยของพระบาทสมเด็จ พระปรมินทรมหาภูมิพลอดุลยเดช ซึ่งผลิตชนิดละ 5 แสนเหรียญ
สำหรับผู้ที่ประสงค์จะขอแลกเหรียญกษาปณ์ที่ระลึกทั้ง 2 วาระ สามารถขอแลกได้ตั้งแต่วันที่ 1 , 2 , 3 , 6 และ 7 มี.ค. นี้ (5 วันท าการ) ตั้งแต่เวลา 08.00 น. – 18.00 น. ได้ที่ส่วนกลาง หน่วยรับและจ่ายแลกเหรียญกษาปณ์ สำนักบริหารเงินตรา ถนนจักรพงษ์ กรุงเทพฯ หน่วยจ่ายแลกเหรียญกษาปณ์ กรมธนารักษ์ ถนนพระราม 6 กรุงเทพฯ และหน่วยรับและจ่ายแลกเหรียญกษาปณ์ สำนักบริหารเงินตรา ถนนพหลโยธิน จังหวัดปทุมธานี
ขณะที่ส่วนภูมิภาค รับแรกได้ที่สำนักงานธนารักษ์พื้นที่ 76 พื้นที่ ทุกจังหวัดทั่วประเทศ โดยกรมธนารักษ์จะจัดจ่ายให้กับประชาชนรายละ 1 ชุด ๆ ละ 5 เหรียญ ประกอบด้วยเหรียญกษาปณ์ที่ระลึก AEC จำนวน 2 เหรียญ เหรียญกษาปณ์ที่ระลึก 100 ปี การสหกรณ์ไทย จำนวน 2 เหรียญและเหรียญกษาปณ์ที่ระลึก 50 ปี ฝนหลวงพระราชทาน จ านวน 1 เหรียญ มูลค่า 100 บาท โดยประชาชนต้องนำบัตรประชาชนมายืนยันในการรับแรกเหรียญด้วย
นายจักรกฤศฏิ์ กล่าวว่า สัดส่วนกระจายเหรียญแบ่งเป็นส่วนกลาง 40% และต่างจังหวัด 60% จำนวน 1.5 แสนชุุด การจัดสรรให้แต่ละจังหวัดจะยึดตามจำนวนประชากร โดยจังหวัดที่รับจัดสรรมากที่สุดคือจังหวัดนครราชสีมาจำนวน 4,053 ชุด จังหวัดที่น้อยสุดคือระนอง 269 ชุด และกรุงเทพได้รับการจัดสรร 6 หมื่นชุด